Ανάλυση επικινδυνότητας πλημμύρας στην Π.Ε. Χαλκιδικής με χρήση G.I.S και πολυκριτηριακής ανάλυσης
Creators: name: Ταουκίδου, Νικολέτα Παναγιώτη
Publisher: name: Aristotle University of Thessaloniki
Year: 2021
Subjects: Χάρτης Πλημμυρικής Επιδεκτικότητας
Διαχείριση πλημμυρών
Γεωγραφικά Συστήματα Πληροφοριών
Flood Susceptibility Map
Flood Assessment
Geographical Information Systems

description: Οι πλημμύρες είναι μια φυσική καταστροφή που μπορεί να επιφέρει σοβαρές οικονομικές, πολιτισμικές και περιβαλλοντικές επιπτώσεις. Ο καθορισμός των περιοχών που είναι επιρρεπείς σε πλημμύρες είναι ιδιαίτερα σημαντικός προκειμένου να σχεδιαστούν στρατηγικές μετριασμού των αρνητικών συνεπειών των πλημμυρών και να εφαρμοστεί ένας σχεδιασμός διαχείρισης επικινδυνότητας πλημμύρας. Σκοπός της παρούσας διατριβής είναι η ανάλυση επικινδυνότητας πλημμύρας στην Π.Ε. Χαλκιδικής με χρήση G.I.S και πολυκριτηριακής ανάλυσης. Για το λόγο αυτό, πραγματοποιήθηκε η κατασκευή ενός Χάρτη Πλημμυρικής Επιδεκτικότητας με την ταυτόχρονη εξαγωγή του δείκτη επικινδυνότητας πλημμύρας, σε περιβάλλον Γεωγραφικών Συστημάτων Πληροφοριών και συγκεκριμένα του ArcGIS, ο οποίος παρουσιάζει τις περιοχές που εμφανίζουν τη μεγαλύτερη επικινδυνότητα για εμφάνιση πλημμύρας, λαμβάνοντας υπόψιν τους παράγοντες που επηρεάζουν την εμφάνισή της. Ως περιοχή μελέτης επιλέχθηκε η Περιφερειακή Ενότητα Χαλκιδικής, στην οποία εφαρμόστηκε μια πολυκριτηριακή ανάλυση χωρικών δεδομένων. Η μεθοδολογία αυτή περιλαμβάνει την εφαρμογή της «Διαδικασίας Αναλυτικής Ιεραρχίας» για την εξαγωγή του βαθμού επίδρασης του κάθε κριτηρίου στο τελικό αποτέλεσμα. Στη συνέχεια, και σύμφωνα με τη σχετική σημασία κάθε κριτηρίου, έπειτα από υπέρθεση των χωρικών δεδομένων, εξάχθηκε ο Δείκτης Επικινδυνότητας Πλημμύρας (FHI) κι ο Χάρτης Πλημμυρικής Επιδεκτικότητας της περιοχής μελέτης. Αποτέλεσμα της μεθοδολογίας που ακολουθήθηκε, αποτελεί ο χάρτης ο οποίος μπορεί να χρησιμοποιηθεί ως μέσο διευκόλυνσης της επισήμανσης των περιοχών που είναι επιρρεπείς στην εμφάνιση πλημμυρικών συμβάντων, καθώς και της επιλογής των κατάλληλων προστατευτικών έργων που μπορούν να εφαρμοστούν σε αυτές. Τέλος, για την επικύρωση της μεθόδου πραγματοποιήθηκε μία εκτίμηση αξιοπιστίας μέσω παρουσίασης ιστορικών γεγονότων πλημμύρας στην περιοχή αλλά και μέσω σύγκρισης του Χάρτη Πλημμυρικής Επιδεκτικότητας με τους Χάρτες Επικινδυνότητας Πλημμύρας και Ζωνών Δυνητικά Υψηλού Κινδύνου Πλημμύρας που αναρτήθηκαν από το Υπουργείο Ενέργειας και Περιβάλλοντος.
description: Floods are a natural disaster that can have serious economic, cultural and environmental effects. Identifying flood-prone areas is particularly important in designing flood mitigation strategies and implementing a flood risk management plan. The purpose of this thesis is flood hazard assessment at Regional Unit of Chalkidiki using G.I.S and multi-criteria analysis. For this reason, a Flood Susceptibility Map was constructed with the simultaneous export of the flood hazard index, in a Geographic Information Systems environment, specifically ArcGIS, which presents the areas most at risk of flooding, taking into account the factors that affect its occurrence. The study area that was selected, is the Regional Unit of Chalkidiki in which a multi-criteria analysis of spatial data was implemented. This methodology included the application of the "Analytical Hierarchy Process" to derive the degree of impact each criterion has on the final result. Then, according to the relative importance of each criterion, after superimposing the spatial data, the FHI Index and the Flood Susceptibility Map of the study area were extracted. The result of the methodology is the map that can be used as a means of facilitating the identification of flood-prone areas, as well as the selection of the appropriate protection measures that can be applied to them. Finally, for the validation of the reliability of the methodology an assessment was undertaken through the presentation of historical flood events in the area; but also, through comparing the Flood Susceptibility Map with the Flood Hazard Map and Potentially High Flood Risk Zones Map, posted by the Ministry of Energy and Environment.